OSNOVNA ŠKOLA

„Vazmoslav Gržalja“

KLASA: 003-06/23-02/01

URBROJ: 2163-46-01-23-1

Buzet, 6.veljače 2023.

                                               **ZAKLJUČAK S 48. SJEDNICE ŠKOLSKOG ODBORA**

 **Ad 1) Verifikacija zapisnika 47. sjednice Školskog odbora**

Verificira se zapisnik s 47. sjednice Školskog odbora.

**Ad2)Izvješće o stanju sigurnosti, provođenju preventivnih programa te mjerama poduzetim u cilju zaštite prava učenika u prvom polugodištu 2022./2023. godine**

Izvješće je jednoglasno usvojeno.

**Ad3) Davanje suglasnosti za sklapanje Ugovora o radu za radna mjesta: Domar/vozač na određeno puno radno vrijeme za jednog izvršitelja, Pomoćnik u nastavi u sklopu projekta „Mozaik 5“ za jednog izvršitelja, Pomoćnik u nastavi za jednog izvršitelja**

Ravnateljica je obavijestila Školski odbor kako je proveden natječajni postupak za zapošljavanje jednog (1) izvršitelja na određeno puno radno vrijeme na radnom mjestu domara/vozača/ložača. Na natječaj se prijavio jedan kandidat s kojim je obavljen razgovor. Ravnateljica predlaže da se na radno mjesto domara/vozača/ložača primi Damian Paladin uz uvjet probnog rada od mjesec dana.

Za radno mjesto Pomoćnika u nastavi u sklopu projekta „Mozaik 5“ na određeno nepuno radno vrijeme, (20 sati tjedno), jedan (1) izvršitelj te radno mjesto Pomoćnika u nastavi na određeno nepuno radno vrijeme (20 sati tjedno), jedan (1) izvršitelj čija se plaća financira iz sredstava Istarske županije provedeni su natječaji. Za oba radna mjesta prijavila se jedna kandidatkinja Ingrid Palman. S kandidatkinjom je proveden razgovor.

Ravnateljica predlaže da se za radno mjesto Pomoćnika u nastavi u sklopu projekta „Mozaik 5“ na određeno nepuno radno vrijeme te radno mjesto Pomoćnika u nastavi na određeno nepuno radno vrijeme primi Ingrid Palman.

Ravnateljica također predlaže Ingrid Palman za radno mjesto Pomoćnika u nastavi čija se plaća financira iz sredstava IŽ za rad na određeno nepuno radno vrijeme.

**Ad4) Zadružni odbor**

Kako bi se mogla osnovati Zadruga „Vazmići“ s kojom bi se škola mogla predstavljati u javnosti potrebno je prije svega osnovati Zadružni odbor. Ravnateljica predlaže da se za članove Zadružnog odbora imenuju Irena Pucer kao predsjednica, Snježana Lovrinić i Katarina Sandalj – članovi.

Prijedlog Ravnateljice o imenovanju članova Zadružnog odbora je jednoglasno usvojen.

**Ad5) Promjena cijena najma školskih prostorija**

Do sada je cijena bila 20 kuna po satu. Novi prijedlog računovotkinje u dogovoru sa Ravnateljicom je 8 eura po satu za učionice. Prema Odluci i uputama IŽ za polovicu iznosa dobivenog od najma učionica škole su dužne umanjiti potraživanje od IŽ za energente. Iz tog razloga školi ostaje 4 eura po satu. Školski odbor se sa prijedlogom jednoglasno složio.

Udruga Abacus Hrvatska je organizacija koja je poslala zamolbu za korištenje prostorija škole za svoje radionice predviđene za predškolce te učenike prvih i drugih razreda. Radionicu će voditi učiteljica Leana Dobša u razdoblju od 13. veljače do 13. lipnja 2023. godine.

**Ad6) Stare školske zgrade**

Ravnateljica obavještava članove ŠO o održanom zajedničkom sastanku sa stanarima zgrada u Ročkom Polju te Abramima. Na sastanku su bili prisutni i predstavnik Geoprojekta d.d. te Denis Jerman iz Grada Buzeta. Prijedlog rješenja za Ročko Polje je da Grad Buzet sudjeluje financijski u etažiranju zgrade i izradi procjembenog elaborata te da mu se zbog toga dodijeli jedan prostor u zgradi.

Za Abrame je ideja da se sruši dio zgrade u kojem su bile učionice te bi se onda lakše ucrtao i legalizirao dio zgrade u kojem su stanovi. Stanar S. Sabljak je najavio da će odselit iz zgrade u Abramima jer su mu problem narušeni odnosi među stanarima i susjedima u mjestu.

Županiji su poslani zaključci sa sastanka te se očekuje odgovor.

Stanarka u Ročkom Polju K.K. Niković se obratila ŠO s upitom o zapisniku sa navedenog sastanka međutim službeni zapisnik se nije vodio. Prijedlog je da se na e-mail odgovori kada Županija da svoje prijedloge.

U Roču postoji katastarska čestica u vlasništvu škole koja je podijeljena na tri dijela. Za kupnju jednog dijela čestice je zainteresiran stanovnik koji živi na susjednoj parceli. Dio čestice je cesta te ostaje treći dio za koji bi eventualno bili zainteresirani najbliži susjedi.

Vrt kod škole u Roču je u vlasništvu Grada, ali ga škola može dobiti na trajno korištenje te se radi na prijedlozima kako bi se vrt mogao urediti.

**Ad7) Informacije/Razno**

Krajem 2022. godine Ministarstvo znanosti i obrazovanja donijelo je odluku o osiguranju sredstava za financiranje školske marende za sve učenike osnovnih škola u RH, u vrijednosti od 10 kuna (1,33 eura). Stav osnivača IŽ je da cijena školske marende ne prelazi iznos koji financira Ministarstvo te da škole prilagode jelovnike i troškove prema toj cijeni. Ravnateljica obavještava ŠO da je škola postupila sukladno uputama Osnivača i MZO-a.

Članica ŠO S. B. Marušić je predložila da se za PŠ Vrh pribavi više kruha za marende. Predsjednica ŠO T. Marmelić je postavila upit u vezi potrebe jedne nove bijele ploče za PŠ Roč kao i za veće klupe jer su postojeće premale za učenike u prvom i drugom razredu.

Ravnateljica je obavijestila ŠO kako logopedinja Neli Jakovčević Metz odlazi iz škole te će se za njeno radno mjesto objaviti natječaj nakon pribavljanja potrebnih suglasnosti od strane Ministarstva.

 Predsjednica Školskog odbora:

                                                                                    Tea Marmilić, dipl. uč.